IPhone 12

iPhone 12 og iPhone 12 Mini er smarttelefoner designet, utviklet og markedsført av Apple Inc. iPhone 12 og iPhone 12 Mini er den fjortende generasjon av iPhone og anses som en billigere iPhone, introdusert av iPhone 11. iPhone 12 og 12 Mini ble avduket på Apple Special Event 13. oktober 2020, sammen med de mer kostbare iPhone 12 Pro og iPhone 12 Pro Max, i Apple Park i Cupertino i California. Forhåndsbestillinger for iPhone 12 startet 16. oktober 2020, og telefonen ble sendt ut til kundene fra 23. oktober 2020. Forhåndsbestilling for iPhone 12 Mini begynte 6. november 2020, og telefonen ble sendt ut til kundene fra 13. november samme år. Etterfølgeren iPhone 13 ble lansert 14. september 2021.

Design 
iPhone 12 og 12 Mini har flate sider - et designelement som samsvarer med iPhone 4, IPhone 5S og 1. generasjon iPhone SE - samtidig som den har beholdt buede kanter på baksiden (brukt siden iPhone-8). iPhone 12 har design omtrent som iPad Pro (2018-) og fjerde generasjon iPad Air. «Notchens» størrelse er lik tidligere iPhone-modeller, til tross for spekulasjoner om en reduksjon i bredden. Det nye designen kommer også med et keramisk herdet glass foran, markedsført som «Ceramic Shield», mens baksiden beholder forrige generasjons Dual-Ion Exchange forsterket glass. 

iPhone 12 og 12 Mini er tilgjengelig i de fem fargerne svart, hvit, product red, grønn og blå.

Maskinvare 
iPhone 12 og iPhone 12 Mini bruker Apples seks-core A14 Bionic-prosessor, som inneholder den neste generasjons nevrale motor. De har begge de tre interne valgene for lagring 64 GB, 128 GB og 256 GB. Begge inneholder også en IP68, vann-og støvtett vurdering sammen med smuss og skitt. Den kan holde seg under vann på opptil seks meters dybde i inntil 30 minutter.

iPhone 12-serien ble den første iPhone-modellen som ikke ble leveret med EarPods eller en vegg-adapter. Ifølge Apple ble dette gjort for å redusere klimagassutslipp og fordi de fleste brukerne ble antatt å allerede eie dette. En USB-C til lightning-ledning er inkludert i esken. For å være i samsvar med fransk lov om helserisiko ved mobilstråling, som skal fremme bruk av hands-free-tilbehør av barn under 14, inkluderes fortsatt omfatte EarPods i det franske markedet.

En magnetisk kontakt kjent som MagSafe er innført på iPhone 12-modeller. Kontakten tillater tilbehør, som deksel, å koble seg sammen med magneter. MagSafe er i tillegg en trådløs måte å lade iPhonen med, og den kan lade igjennom MagSafe-deksler.

iPhone 12 og 12 Mine støtter 5G-mobilkommunikasjon. Dette tillater opplastingshastigheter opp til 200 Mbps og nedlastningshastigheter på opp til 4 GB per sekund. Modeller som selges i USA støtter den raskeste mmWave-teknologien og de som selges andre steder i verden støtter sub-6GHz-frekvensbånd. En ny funksjon kalt Smart Data-modus kan aktivere 5G når det er nødvendig for å bevare batteriets levetid.

Skjerm 
iPhone 12 Mini har en 5.4-tommers skjerm og et mindre design enn de tidligere 4,7-tommers iPhonene. IPhone 12 har en 6,1-tommers skjerm med Super Retina-XDR OLED-teknologi med en oppløsning på 2532 x 1170 piksler og en pikseltetthet på cirka 460 ppi. iPhone 12 Mini har en 5.4-tommers skjerm med den samme teknologien med en oppløsning på 2340×1080 piksler og en pikseltetthet på cirka 476 ppi. Begge telefonene har en topp lysstyrke på 1200 nits, tilsvarende iPhone-12 Pro. Begge telefonene bruker et forbedret glass som Apple har kalt Ceramic Shield, som er co-utviklet med Corning Inc., som ifølge Apple gjør muligheten for å skade glasset mindre.

Kamera 
Begge iPhonene har to 12-megapiksel-kamera, et bredt og et ultra-wide, på baksiden av telefonen. Det brede kameraet er en 26 mm full-frame med en f/1.6 blenderåpning, som fanger opp 27% mer lys enn f/1.8 blender i iPhone-11), og en linse med syv-elementer. Ultra-wide-kameraet er en 13 mm full-frame ekvivalent med f/2,4 blenderåpning og en linse med fem-elementer. Alle tre kameraene støtter nattmodus for både foto og video i dårlig lys med full oppløsning. Smart HDR-funksjonen har også blitt forbedret.

Programvare 
Begge telefonene kjører Apples operativsystem, iOS-14, som ble lansert under WWDC, 22. juni.

Mottagelse 
På grunn av koronaviruspandemien, ble Apple kritisert for å fortsatt ha Face ID som den eneste biometriske]] muligheten til å låse opp enheten, noe som ikke var mulig ved bruk av ansiktsmasker.

Referanser 

Telekommunikasjon
IT-relaterte introduksjoner i 2020
12
Apple
5G (telekommunikasjon)